Djavan Na Pista, Etc. by Djavan on Apple Music
℗ 2005 Luanda Records Brasil Gravadora
Top Songs by Djavan
Caetano Velosó 80's
Top Albums by Djavan
Matizes - Single
Top Music Videos by Djavan Om golwe te ry…ñ golfryer. – Bali Drome
“Surfing. A love story with waves.”
Gaan sit op ñ handdoek iewers op ñ strand, en dit hoef nie Bali te wees nie. Dis ‘hulle’, en dan die res van ons. Jonk en minder jonk, hierdie waterbabas. Hulle storm die see binne, fel hulself op ñ branderplank neer, en wag vir die grote.
Die perfekte golf.
As hy kom, vlieg hulle regop en wag hom in. “Bring it on, babe, bring it on…”.
Ek wonder daaroor. Dwaal hulle makliker deur die lewe, hierdie golfdansers?
Omhels hulle uitdagings makliker as ek. Geen een van hul golwe is ooit dieselfde nie. Hulle kan ook nie ñ golf “dodge” nie, moet oor hom, deur hom, of op hom. En tog wag hulle reikhalsend vir die volgende een.
Jy word nie gebore as ñ golfryer nie. Jy leer dit aan. Tien teen een by Petrus van die Bybel begin. Dié lopery op water. Met oë wat op Jesus gerig bly, en ñ geloof wat soms wankel…
Al sit èk dan nou ook net op die sand, in my binnekant oefen ek om ñ golfdanser te wees. Iemand wat die lewe aanvat en leef, met my kop gelig, en my ‘kyk’ op die horison.
My golwe laat my wel soms na benede tuimel. Dan verloor ek my asem en sluk water. Die dieptes wil- wil my dikwels insluk, die ‘oorgee van verdrink’ roep aanloklik, sterk.
Maar my branderplank is aan my voet vasgemaak, ek verloor hom nie. My innerlike krag het gekom met die jare se oefening, my ‘kies’ om oë oop te maak en my Vader aan te roep het gevorm uit nood.
En al spoeg die see my soms tot op die sand uit…ek sal opstaan en weer probeer.
(vir my Janét kind)
Author travel460Posted on Desember 5, 2016 November 3, 2017
22 thoughts on “Om golwe te ry…ñ golfryer.”
Maritz, Riette sê:
Desember 5, 2016 om 10:26 vm
My epos verander vandag no riettemaritz@gmail.com!!
Desember 5, 2016 om 10:44 vm
Ek stuur weer vir jou ñ uitnodiging, weet nie of jou ou adres sal bly werk nie.
Desember 5, 2016 om 10:43 vm
Soms wil ons net kyk…hoe ander dit doen. Van die amper ondergaan en watersluk is maar deel van almal. Soms dan blaas ek af en vat weer God se hand en staan op.
Desember 5, 2016 om 10:45 vm
Jy doen dit so reg, Danie. Sterkte.
Desember 5, 2016 om 11:12 vm
AG HOE LUS IS EK VIR ‘N UITERS NOODSAAKLIKE SEEVAKANSIE!
Desember 5, 2016 om 11:21 vm
Ek ook, Elanè, die uiters noodsaaklike een. Maar hierdie Desember moet ons die winkel trek, so Harties se water is my voorland.
Desember 5, 2016 om 1:27 nm
Jy is darem by soort van groterige water, ek voel of ek in woestynland is….
Desember 5, 2016 om 1:31 nm
Gaan julle nie bietjie kan wegloop nie?
Desember 5, 2016 om 1:33 nm
Desember 5, 2016 om 1:38 nm
Ons hoop om net ‘n paar dae weg te glip, ons soek huis in die Kaap, so ons gaan hoofsaaklik daarvoor af, maar sal darem ‘n dag of 3 iewers in Hermanus en omtrekke wees. Ons wil vlg jaar as my man 60 word permanent aftrek, hoop ek en hy. Eiendom is net ontsaglik duur maar as ek reglees gaan dit net erger raak veral in die Wes Kaap. Daai ding van vraag en aanbod.
Desember 5, 2016 om 1:41 nm
ñ Heerlike vooruitsig, jy gaan lekker ontspan al is dit om huis te soek. net die wegkom van als, gaan die huppel weer terug sit in jou stap.
Desember 5, 2016 om 1:54 nm
Ek kan nie op jou nuwe post kommentaar lewer nie, bly ñ boodskap gee dat die post nie gevind word nie. Het geluister, en dit vat my soveel jare terug. Te pragtig.
Desember 5, 2016 om 1:55 nm
🤔 gaan gou kyk…
Desember 5, 2016 om 1:57 nm
🤔 gaan gou kyk… ek het gaan kyk, dit is weg en het dit weer terug gesit?
Desember 5, 2016 om 2:01 nm
Desember 5, 2016 om 11:53 vm
So so waar
Desember 5, 2016 om 1:01 nm
Dis ‘n kragtige skrywe hierdie wat soveel waarhede bevat. Baie goed.
Desember 5, 2016 om 1:11 nm
Dankie dat jy my altyd so aanmoedig, Hester. Almal het iemand soos jynodig.
Desember 5, 2016 om 2:13 nm
Dankie vir jou dankie, maar dis net die waarheid.
Desember 5, 2016 om 6:31 nm
ek stem saam met Hester
Desember 5, 2016 om 7:05 nm
Hello vriendin. En dankie.
Desember 6, 2016 om 7:16 vm
Hoe graag sal ek daai ywer te wil hê om polsend te wag vir die volgende golf. Ek weet dis hoe die Here wil hê ek moet leef! Dis om te kies om blymoedig te wees al druk jou skoen jou. Hy is mos daar. Una, jou vermoë om jou gedagtes te verwoord is baie besonders. Dankie daarvoor. Jy vat my op n pad van dink en uitpluis. Luv u
Vorige Previous post: As ñ man met ñ plan werk…
Volgende Next post: Nooi my in, en ek droom saam…